Uma (Šumeras)

Uma – senovės miestas Šumere, dab. Tell Jokha Di Karo muchafazoje, Irake. Tyrinėtojai kol kas nesutaria dėl jo pavadinimo, kuris gali būti tiek šumerų, tiek akadų kilmės. Umą saugojo dievas Šara, kai kuriuose šumerų tekstuose minimas kaip Inanos sūnus. Uma geriausiai žinoma ilgalaikiais karais dėl derlingos žemdirbystės zonos pasienyje su Lagašu. Eanatumo vadovaujami lagašiečiai šventė pergalę. Tai buvo vienas seniausių žinomų strateginių mūšių. Miestas buvo suklestėjęs apie 2275 m. pr. m. e., kai valdė Lugalzagesis, kartu kontroliavęs Ūrą ir Uruką. Lugalzagesis buvo laikomas vienu iš didžiausių Umos ensių. III Ūro dinastijos valdymo laikotarpiu Uma tapo svarbiu provincijos centru. Dauguma iš surastų 30 000 dantiraščio lentelių įrašų buvo susiję su miesto administraciniais ir ekonominiais reikalais. Umos Šulgio kalendorius (XXI a. pr. m. e.) tapo Babilonijos kalendoriaus pirmtaku. Po karo su Lagašu į Umą įsiveržė akadų armija, vadovaujama Sargono. Lemiamas mūšis buvo pralaimėtas, Lugalzagesis pateko į nelaisvę ir buvo nužudytas. Umos galybei atėjo galas, miestas prarado reikšmę ir daugiau nebeturėjo didesnės politinės įtakos Mesopotamijoje. Archeologija Umos archeologinę vietą pirmą kartą aplankė 1854 m. William Loftus ir 1855 m. John Punnett Peters iš Pensilvanijos universiteto. Ankstyvaisiais 1900 m. juodojoje antikvariato rinkoje pasirodė nelegaliai iškastos molinės lentelės iš III Ūro dinastijos laikotarpio. Prieš pradedant naujo kelio projektą, 1990-ųjų metų pabaigoje Tell Jokha vietovėje pradėjo kasinėti Irako archeologai. 2003 m. prasidėjus Irako karui, Umoje plito masiniai nelegalūs kasinėjimai, teritorijoje akivaizdi jų padaryta žala. Nuorodos Umos istorija Nelegalių kasinėjimų Umoje nuotraukos Archyvuota kopija 2012-10-17 iš Wayback Machine projekto.